CELEX: 32001R0532
Language: bg
Date: 2001-03-16
Title: Регламент (ЕО) № 532/2001 на Комисията от 16 март 2001 година за изменение на Регламент (ЕО) № 2561/1999 относно определянето на стандарти за търговията с градински грах

Важна правна забележка

|

32001R0532

Официален вестник n° L 079 , 17/03/2001 стр. 0021 - 0024 специално чешко издание глава 3 том 32 стр. 13  - 16 специално испанско издание глава 3 том 32 стр. 13  - 16 специално унгарско издание глава 3 том 32 стр. 13  - 16 специално литвийско издание глава 3 том 32 стр. 13  - 16 LV.ES глава 3 том 32 стр. 13  - 16 MT.ES глава 3 том 32 стр. 13  - 16 PL.ES глава 3 том 32 стр. 13  - 16 SK.ES глава 3 том 32 стр. 13  - 16 специално словенско издание глава 3 том 32 стр. 13  - 16

		20010316Регламент (ЕО) № 532/2001 на Комисиятаот 16 март 2001 годиназа изменение на Регламент (ЕО) № 2561/1999 относно определянето на стандарти за търговията с градински грахКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламента (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци [1], последно изменен с Регламент (ЕО) № 2826/2000 [2], и по-специално член 2, параграф 2 от него,като има предвид, че:(1) Приложението към Регламент (ЕО) № 2561/1999 на Комисията от 3 декември 1999 г. относно определянето на стандарти за търговията с градински грах [3] съдържа разпоредби, отнасящи се до определението на продукта, класификацията, търговския вид и маркировката на градинския грах.(2) За да се осигури прозрачност на световния пазар, тези разпоредби следва да бъдат изменени, за да се направи ясно разграничение между лющилен градински грах и градински грах, предназначен за консумация с чушките. Стандартът, препоръчан за градинския грах от Икономическата комисия за Европа на ООН, прави такова разграничение и приспособява критериите за класифициране и правилата за маркировка към характеристиките на всяка една от тези две групи градински грах. Освен това градинският грах, предназначен за консумация с чушките, се търгува с отстранени крайни връхчета и стандартът следва да бъде приспособен към подобна търговска практика.(3) Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,ПРИЕ НАСТОЯЩИЯ РЕГЛАМЕНТ:Член 1Приложението към Регламент (ЕО) № 2561/1999 се заменя с приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейските общности.Прилага от първия ден на втория месец след месеца на влизането му в сила.Настоящият регламент е задължителен в своята цялост и се прилага пряко във всички държави-членки.Съставено в Брюксел на 16 март 2001 година.За КомисиятаFranz FischlerЧлен на Комисията[1] ОВ L 297, 21.11.1996 г., стр. 1.[2] ОВ L 328, 23.12.2000 г., стр. 2.[3] ОВ L 310, 4.12.1999 г., стр. 7.--------------------------------------------------20010316ПРИЛОЖЕНИЕСТАНДАРТИ ЗА ГРАДИНСКИ ГРАХI. ОПРЕДЕЛЕНИЕ НА ПРОДУКТАНастоящите стандарти се прилага за градински грах от културните сортове, произхождащи от вида Pisum sativum L., които следва да бъдат доставени на потребителите в прясно състояние, с изключение на градинският грах, предназначен за промишлена преработка.В зависимост от начина на консумацията, градинският грах се класифицира в две групи:- лющилен градински грах (кръгъл градински грах, набръчкан градински грах), предназначен за консумация без чушките,- градински грах "манж-ту" (mange-tout peas) и захарен крехък градински грах "шугър снеп" (sugar snap peas), предназначени за консумация с чушките.II. РАЗПОРЕДБИ ОТНОСНО КАЧЕСТВОТОСтандартите имат за цел да определи изискванията по отношение на качеството на градинския грах след подготовка и опаковането.А. Минимални изискванияЗа всички класове, отговарящ на определените изисквания за качество, с допустимите отклонения за всеки клас:i) граховите чушки трябва да бъдат:- цели: допуска се, обаче, градински грах "манж-ту" и "шугър снеп" да бъдат с отстранени крайни връхчета,- здрави: не се допуска продукт, който е загнил или развален и поради това е негоден за консумация,- чисти, практически без каквито и да е видими странични примеси (включително части от цветовете),- без твърди влакна или ципи при градинския грах "манж-ту" и "шугър снеп",- практически без насекоми и вредители,- практически без повреди, причинени от насекоми и вредители,- без повишена повърхностна влажност,- без страничен мирис и/или вкус;ii) граховите зърна трябва да бъдат:- свежи,- здрави: не се допуска продукт, който е загнил или развален и поради това е негоден за консумация,- практически без насекоми и вредители,- практически без повреди, причинени от насекоми и вредители,- без страничен мирис и/или вкус,- нормално развити при лющилния градински грах.Степента на развитие и състоянието на градинския грах трябва да бъдат такива, че той да може:- да издържа на транспортиране, товарене и разтоварване, и- да бъде доставен на местоназначението в задоволително състояние.Б. КласификацияГрадинският грах се класифицира в два класа на качество, както са дефинирани по-долу:i) Клас IГрадинският грах от този клас трябва да бъде с добро качество. Той трябва да притежава всички характеристики, типични за сорта и/или търговския тип.Граховите чушки трябва да бъдат:- свежи и със запазен тургор,- без повреди, причинени от градушка,- без повреди, причинени от слънчев пригор.За лющилен градински грах:- граховите чушки трябва да бъдат:- с прикрепена плодна дръжка,- добре изпълнени, съдържащи не по-малко от 5 броя грахови зърна;- граховите зърна трябва да бъдат:- добре оформени,- крехки,- сочни и достатъчно плътни, т.е. когато, при притискане с два пръста, зърната стават плоски без да се разпадат,- с размери не по-малки от половината на нормалния размер, който биха имали в зряло състояние, но по-големи от този нормален размер,- небрашнести,- неповредени, без пукнатини по кожицата на граховите зърна;- допускат се следните незначителни дефекти по граховите чушки, при условие че градинският грах запазва основните си характеристики по отношение на външния вид на продукта, качеството, съхраняемостта и търговския вид в опаковката:- незначителни дефекти по кожицата, наранявания и набивания,- незначителни дефекти във формата,- незначителни дефекти в оцветяването.За градински грах "манж-ту" и "шугър снеп":- граховите зърна, ако ги има, трябва да бъдат малки и неразвити,- допускат се следните съвсем незначителни дефекти по граховите чушки, при условие че градинският грах запазва основните си характеристики по отношение на външния вид на продукта, качеството, съхраняемостта и търговския вид в опаковката:- съвсем незначителни дефекти по кожицата, наранявания и набивания,- съвсем незначителни дефекти във формата,- съвсем незначителни дефекти в оцветяването.ii) Клас IIТози клас обхваща градинския грах, който не може да бъде класиран в клас I, но отговаря на посочените по-горе минимални изисквания.За лющилен градински грах:- граховите чушки трябва да съдържат не по-малко от 3 броя грахови зърна,- градинският грах може да бъде по-узрял, отколкото този в клас I. Не се допускат презрял градински грах,- допускат се следните дефекти, при условие че градинският грах запазва основните си характеристики по отношение на качеството, съхраняемостта и търговския вид в опаковката:- дефекти по граховите чушки:- дефекти по кожицата, наранявания и набивания, при условие че те не нарастват и не съществува опасност от увреждане на граховите зърна,- дефекти във формата,- дефекти в оцветяването,- известна загуба на свежест, повехнали грахови чушки не се допускат;- дефекти по граховите зърна:- незначителни дефекти във формата,- незначителни дефекти в оцветяването,- съвсем малко по-твърди,- съвсем слабо повредениЗа градински грах "манж-ту" и "шугър снеп":- граховите зърна, ако ги има, трябва да бъдат малко по-развити, отколкото граховите зърна в клас I,- допускат се следните дефекти по граховите чушки, при условие че градинският грах запазва основните си характеристики по отношение на качеството, съхраняемостта и търговския вид в опаковката:- незначителни дефекти по кожицата, наранявания и набивания,- незначителни дефекти във формата, включително такива, дължащи се на формиране на граховите зърна,- незначителни дефекти в оцветяването,- известна загуба на свежест, повехнали и неоцветени грахови чушки не се допускат.III. РАЗПОРЕДБИ ОТНОСНО РАЗМЕРАОпределянето на размера на градинския грах не е задължително.IV. РАЗПОРЕДБИ ОТНОСНО ДОПУСТИМИТЕ ОТКЛОНЕНИЯВъв всяка опаковка се разрешават следните допустими отклонения от качеството за продуктите, които не отговарят на изискванията за съответния клас.i) Клас IДопуска се 10 % от теглото на градинския грах да не отговарят на изискванията за този клас, но да отговарят на изискванията за клас II или, в изключителни случаи, да съответстват на допустимите отклонения за този клас.ii) Клас IIДопуска се до 10 % от теглото на градинския грах да не отговарят нито на изискванията за този клас, нито на минималните изисквания. Не се допуска наличието на градински грах, засегнат от загниване, прогресиращи заболявания или всякакви други повреди, които го правят негоден за консумация.V. РАЗПОРЕДБИ ОТНОСНО ТЪРГОВСКИЯ ВИДА. ЕднородностСъдържанието на всяка опаковка трябва да бъде еднородно и да се състои само от градински грах от един и същ произход, сорт или търговски тип и качество.Видимата част от съдържанието на опаковката трябва да съответства на съдържанието на цялата опаковка.Б. ОпаковкаГрадинският грах трябва да бъде опакован по начин, осигуряващ запазването му.Материалите, използвани от вътрешната страна на опаковката, трябва да бъдат нови, чисти и с такова качество, че да не причиняват каквито и да са външни или вътрешни повреди на продукта. Използването на материали, и по-специално на хартия или етикети, съдържащи търговски обозначения, е разрешено само, при условие че при отпечатването на текста или залепването на етикетите не е използвано токсично мастило или лепило.В опаковките не трябва да се съдържат никакви чужди тела.VI. РАЗПОРЕДБИ ОТНОСНО МАРКИРОВКАТАВсяка отделна опаковка трябва да съдържа следните данни, нанесени с четливи и неизтриваеми букви на една от външните ѝ видими страни:А. ИдентификацияОпаковчик и/или експедитор. Наименование и адрес или официално установено или прието кодово обозначение. В случай, обаче, че се използва кодово обозначение, посочването на "опаковчик и/или експедитор (или съответните съкращения)" трябва да бъде в непосредствена близост до кодовото обозначение.Б. Естество на продукта- "лющилен градински грах", градински грах "манж-ту", градински грах "шугър снеп" или еквивалентни наименования, когато съдържанието на опаковката не се вижда отвън,- "подрязан", "с отрязани връхчета и с отрязани дръжки" или други обозначения, за градински грах "манж-ту" или градински грах "шугър снеп", който е с отстранени плодни дръжки и/или части от цветовете, когато е уместно.В. Произход на продукта- Страна, където е произведен, и по желание, наименование на областта, където е произведен, или националното, регионалното или местното наименование.Г. Търговски характеристики- Клас.Д. Официален знак за контрол (не е задължителен).--------------------------------------------------